Diari Oficial de la Generalitat Valenciana


Sumari del DOGV 9088, del 20-05-2021 (2021/5590)

Extracte de la Resolució de 28 d'abril de 2021, del director general de LABORA, Servei Valencià d'Ocupació i Formació, sobre la redistribució dels crèdits consignats en la Resolució de 4 de desembre de 2020, del director general de LABORA, Servei Valencià d'Ocupació i Formació, per la qual es convoquen, mitjançant tramitació anticipada, per a l'exercici 2021, les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9088

Data del DOGV
:   20-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5590


Data del document
:   28-04-2021

Organisme emissor
:   Labora, Servici Valencià d'Ocupació i Formació

Tipus de document
:   Extracte

Descriptors 

:   * ajuda pública

Extracte de la Resolució de 28 d'abril de 2021, del director general de LABORA, Servei Valencià d'Ocupació i Formació, sobre la redistribució dels crèdits consignats en la Resolució de 4 de desembre de 2020, del director general de LABORA, Servei Valencià d'Ocupació i Formació, per la qual es convoquen, mitjançant tramitació anticipada, per a l'exercici 2021, les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball. [2021/5590]  
  
BDNS (identif.): 539033.  
  
De conformitat amb el que estableixen els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la resolució, el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans  
  
En el DOGV número 8755, de 5 de març de 2020, es va publicar l'Ordre 1/2021, de 27 de febrer, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball (INTEGREM).  
Així mateix, el 16 de desembre de 2020, es va publicar en el DOGV número 8976, la Resolució de 4 de desembre de 2020, del director general de LABORA, Servei Valencià d'Ocupació i Formació, per la qual es convoquen, mitjançant tramitació anticipada, per a l'exercici 2021, les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball (d'ara endavant esmentada com a Resolució 4.12.2020), i s'estableix en l'article primer que les ajudes es financen a càrrec del capítol 4 del subprograma pressupostari 322.54, Inserció laboral, per a l'exercici 2021, per un import global màxim de 3.500.000 d'euros.  
En l'annex I de la Resolució 04.12.2020 es recull la distribució econòmica per províncies, segons el detall següent:  
Província d'Alacant: 1.471.400 euros.  
Província de Castelló: 352.800 euros.  
Província de València: 1.675.800 euros.  
El termini de presentació de sol·licituds ha finalitzat.  
L'article 10 en relació amb l'article 14.2 de la citada Ordre 1/2020, de 27 de febrer, recull la possibilitat que, mitjançant resolució de la Direcció General de Labora es puga, sense necessitat d'obrir un nou termini de sol·licituds, incrementar les dotacions econòmiques inicialment previstes i variar, a proposta de la comissió de valoració i sense necessitat de nova convocatòria, la reassignació del crèdit sobrant i la distribució dels percentatges establits en la resolució de convocatòria.  
  
S'ha constatat que hi ha un desequilibri entre les sol·licituds formulades per província i la consignació i reserves de crèdit realitzades per a cobrir-les, la qual cosa obliga a reassignar la consignació econòmica, tal com permet l'article 10, en relació amb l'article 14.2, de l'Ordre 1/2020, de 27 de febrer.  
Es resol redistribuir les dotacions pressupostàries assignades en l'annex I de la Resolució de 4.12. 2020, d'acord amb el següent detall:  
  
  
Província d'Alacant:  
Desafectar 70.000 euros del RA 04197.307829 «Alacant, Itineraris inserció laboral persones amb dificultats d'integració -SEPE-», amb un import inicial d'1.471.400 euros, i queda un import resultant d'1.401.400 euros.  
  
  
Província de Castelló:  
Incrementar en 70.000 euros el RA 18251.100278 «Castelló, Itineraris inserció laboral persones amb dificultats d'integració -SEPE-», amb un import inicial de 352.800 euros, i queda un import resultant de 422.800 euros.  
  
La dotació final del programa, per a les tres províncies, per a 2021 roman en 3.5000.000 €.  
La resolució de redistribució de crèdits produirà els efectes a partir del dia de la signatura i serà publicada en el DOGV.  
  
València, 28 d'abril de 2021.- El director general de LABORA, Servei Valencià d'Ocupació i Formació: Enric Nomdedéu i Biosca.